**PRIJEDLOG**

Na temelju članka 15. i 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 9/20, 14/21 i 14/23) **Općinsko vijeće Općine Martijanec na 21. sjednici održanoj 29. veljače 2024. godine donosi**

**ODLUKU**

**o isplati jednokratnih novčanih pomoći povodom uskrsnih i božićnih blagdana**

**I.**

Donosi se Odluka o isplati jednokratne novčane pomoći povodom uskrsnih i božićnih blagdana.

**II.**

Prigodno će se povodom uskrsnih i božićnih blagdana darivati novčanim darom u iznosu od 20,00 eura:

* umirovljenici sa upisanim prebivalištem na području Općine Martijanec čija mirovina (tuzemna i/ili inozemna) ne prelazi iznos od 320,00 eura mjesečno,
* korisnici zajamčene minimalne naknade sa upisanim prebivalištem na području Općine Martijanec čija zajamčena minimalna naknada ne prelazi iznos od 320,00 eura mjesečno,
* korisnici invalidnine sa upisanim prebivalištem na području Općine Martijanec čija invalidnina ne prelazi iznos od 320,00 eura mjesečno.

**III.**

Popis osoba koje ostvaruju pravo na jednokratnu novčanu pomoć povodom uskrsnih i božićnih blagdana utvrditi će se temeljem dostavljanih podataka nadležne službe za mirovinsko osiguranje, socijalnu skrb i dostavljenih odrezaka na kojim je vidljiv iznos mirovine.

**IV.**

Osobe koje primaju više naknada iz točke II. ove Odluke ostvaruju pravo na isplatu jednokratne novčane pomoći ukoliko zbroj ukupno primljenih naknada ne prelazi iznos od 320,00 eura mjesečno.

**V.**

Ova Odluka stupa na snagu osmog dana od dana objave u „Službenom vjesniku Općine Martijanec“.

KLASA: 402-05/24-01/2

URBROJ: 2186-19-01-24-1

Martijanec, 29. veljače 2024. godine

**PREDSJEDNIK OPĆINSKOG VIJEĆA**

Stjepan Golubić, ing.

**OBRAZLOŽENJE**

**uz prijedlog Odluke o isplati jednokratnih novčanih pomoći povodom uskrsnih i božićnih blagdana**

**I. PRAVNA OSNOVA**

Pravni temelj za donošenje ove Odluke su članci 15. i 31. Statuta Općine Martijanec (SVVŽ br. 10/13, 24/13, 18/18, 9/20, 14/21 i 14/23).

**II. OCJENA STANJA I TEMELJNA PITANJA KOJA SE ŽELE UREDITI**

U Proračunu Općine Martijanec za 2024. godinu osigurana su sredstva za davanje jednokratne božićne i uskrsne pomoći umirovljenicima sa upisanim prebivalištem na području Općine Martijanec čija mirovina (tuzemna i/ili inozemna) ne prelazi iznos od iznosi 320,00 eura mjesečno, korisnicima zajamčene minimalne naknade sa upisanim prebivalištem na području Općine Martijanec čija zajamčena minimalna naknada ne prelazi iznos od 320,00 eura mjesečno i korisnicima invalidnine sa upisanim prebivalištem na području Općine Martijanec čija invalidnina ne prelazi iznos od 320,00 eura mjesečno. Predlaže se da se jednokratne i pomoći isplate u novčanom iznosu od 20,00 eura po osobi.

Slijedom navedenog, predlaže se Općinskom vijeću donošenje Odluke o isplati jednokratnih novčanih pomoći povodom uskrsnih i božićnih blagdana.

**III. SREDSTVA POTREBNA ZA PROVOĐENJE AKTA TE NAČIN KAKO ĆE SE ISTA OSIGURATI**

Za provođenje ovog akta potrebna sredstva osigurana su u Proračunu Općine Martijanec za 2024. godinu i projekcije za 2025. i 2026. godinu u Razdjelu 002 Jedinstveni upravni odjel, Glavi 00201 Jedinstveni upravni odjel, Programu 1011 Socijalna zaštita i ostale novčane pomoći, A101004 Jednokratne novčane božićne i uskrsne pomoći, Konto 37212 Pomoć obiteljima i kućanstvima.